Pink Anderson

Pinkney «Pink» Anderson (1900–1974) var en amerikansk Piedmont blues-musiker.

Fra 1914 til 1945 spilte Anderson i den omreisende kvakksalveren Dr. William R. Kerrs medicine show, og bortsett fra noen få opptak med Blind Simmie Dooley i 1920-årene, var det først i 1950-årene at han gjorde sine første profesjonelle innspillinger. I 1963 hadde han en opptreden i filmen The Bluesmen.

Syd Barrett skapte bandnavnet Pink Floyd av fornavnene til Pink Anderson og Floyd Council, etter å ha lest om dem i albumnotatene til en LP med musikk av Blind Boy Fuller. Teksten, som var skrevet av den engelske blueshistorikeren Paul Oliver, lød: «Curley Weaver and Fred McMullen, (…) Pink Anderson or Floyd Council – these were a few amongst the many blues singers that were to be heard in the rolling hills of the Piedmont, or meandering with the streams through the wooded valleys.»

Diskografi i utvalg 
 Carolina Blues Man – Pink Anderson Volume 1 – Prestige-Bluesville 1038
 Medicine Show Man – Pink Anderson Volume 2 – Prestige-Bluesville 1051
 The Blues of Pink Anderson – Pink Anderson Volume 3 – Prestige-Bluesville 1071
 Gospel, Blues and Street Songs – Rev.Gary Davis and Pink Anderson – Riverside RLP 148

Referanser

Eksterne lenker 
 
 

Bluesmusikere fra USA